'- Nom de l'organització o centre educatiu: Camí Amic, Canvis en
Cadena, Bicibús Eixample, Bicibús Sarrià, Sant Cugat i Cerdanyola
(bici bussos de l’AMB).

- Descripció de l'actuació:

Un bicibús és un grup d'infants que es mouen amb bicicleta cap a
l'escola acompanyats de familiars, mestres i persones
voluntàries. Similar a una línia de bus, un bicibús disposa d'un
recorregut definit, uns horaris i parades on es recullen els
infants.

Però un bicibús és molt més que una opció de mobilitat. Gràcies
al treball en equip, teixint aliances amb persones,
organitzacions i centres educatius s'ha aconseguit que la
iniciativa vagi més enllà i sigui un èxit. És un projecte
innovador i educatiu que implica tota la comunitat educativa per
promoure el canvi d'hàbits cap a la mobilitat sostenible als
nostres municipis, contribuint a la lluita contra el canvi
climàtic.

Al llarg d'aquest últim any, des de les diferents entitats
impulsores s’han impulsat més de 10 línies de bicibús a l’Àrea
Metropolitana de Barcelona que donen servei a més de 20 escoles.
A Catalunya es dóna servei a més de 50 escoles de 14 municipis.

- Calendari execució:

L’inici d’aquest projecte es troba a la ciutat de Vic, just abans
de l’arribada de pandèmia de la COVID-19 a Catalunya. El 2020
dues mestres engresquen alguns alumnes i inicien el camí,
acompanyant un grup d’infants pels carrers de la capital d’Osona
fins a l’Escola El Petit Miquel utilitzant la bicicleta.

Durant la primavera del 2021 floreixen dos projectes de bicibús a
l’Àrea Metropolitana de Barcelona que es mantenen fins a dia
d’avui. La proposta pionera en aquest àmbit la tenim al barri de
Sarrià de Barcelona, amb alumnes del Col·legi Reial Monestir de
Santa Isabel. La segona proposta arriba a la ciutat de Sant Cugat
del Vallès amb l’Escola Pi d’en Xandri unes setmanes més tard.

Amb l’efecte multiplicador que tenen els bicibusos, a partir del
setembre del 2021 la iniciativa s’estén amb força. És en aquest
inici de curs que es fan dues proves pilot a l’Eixample de
Barcelona, les quals tenen una acollida molt massiva entre les
famílies. Actualment hi ha línies a Ciutat Vella, l'Eixample, Les
Corts, Sant Andreu i Sarrià, arribant a 5 dels 10 districtes de
la ciutat de Barcelona.

- Impacte mediàtic:

Durant el curs 2020-2021, els primers bicibús organitzats a Vic i
al barri de Sarrià atreuen l’atenció dels mitjans de comunicació
nacionals. Apareixen diversos articles i notícies a mitjans com
El País, TV3, o més a escala local, Betevé i El 9 Nou.

El País 
( https://elpais.com/clima-y-medio-ambiente/2021-06-09/familias-que-van-juntas-a-la-escuela-en-bicicleta-asi-se-organiza-un-bicibus.html )
 - CCMA 
( https://www.ccma.cat/324/onze-linies-en-marxa-i-180-alumnes-de-vic-pedalen-per-anar-a-lescola-amb-el-bus-bici-una-iniciativa-que-va-en-augment/noticia/3084315/ )
 - El 9 Nou 
( https://el9nou.cat/osona-ripolles/actualitat/un-bus-escolar-que-pedala/ )
 - Beteve 
( https://beteve.cat/basics/primer-bicibus-casa-escola-pedalant-bicicleta/ )


La primera edició bicibús a l’Eixample, amb el format bicicletada
familiar i acompanyament de la Guàrdia Urbana aconsegueix ressò
de diferents mitjans locals i nacionals, apareixent en les
portades del diari Ara i El Periódico

L’impacte mediàtic de la iniciativa comença a rodar de forma
ràpida quan un vídeo d’una família del Bicibús Eixample es fa
viral a twitter. 11 mitjans nacionals i 7 mitjans
internacionals fan ressò de la iniciativa.

En el pla nacional es fan reportatges i entrevistes a la
Corporació Catalana de Mitjans Audiovisuals, Cadena Ser, El País,
Televisió Espanyola entre d’altres. A més, els mitjans locals
aprofiten per realitzar reportatges d’aprofundiment com els de
Betevé o Línia Eixample.

El Diario 
( https://www.eldiario.es/catalunya/bordo-bicibus-cientos-alumnos-desafian-coches-clase-pedaleando_1_8420602.html )
 - EITB 
( https://www.eitb.eus/es/noticias/sociedad/videos/detalle/8405501/video-100-familias-reivindican-en-centro-de-barcelona-poder-ir-al-colegio-en-bicicleta/ )
 - SER 
( https://twitter.com/Avivir/status/1454334779319533568?s=20 )

- Pàgina web:

Web de Canvis en Cadena: Bicibús - Canvis en Cadena (bicibus.cat)
( https://bicibus.cat/ )

Web del Camí Amic: Camí Amic | Projecte comunitari d'educació a
l'Esquerra de l'Eixample i Sant Antoni (camiamic.cat) 
( https://camiamic.cat/ )

Twitter del Bicibús Eixample: https://twitter.com/bicibuseixample

- Dades de contacte:

Camí Amic: coordinacio@camiamic.cat

BiciBús Eixample: bicibuseixample@gmail.com